หนูตรวจพบว่าเป็นช็อคโกแลตซีสต์ ขนาด 5 ซม. ต้องฉีดยาทุกเดือนๆละ 1 เข็ม ซึงก็มีตกขาวสีน้ำตาลหรือสีมีเลือดปนมากีบสีขาว คุณบอกว่าปกติ แต่ล่าสุดเข้าห้องน้ำเอาทิชชูเช็ดตกขาวนั้นออกมาพบว่ามีกลิ่นเหมือนคาวๆเน่าๆ เกิดจากอะไรคะ
สวัสดีค่ะ ยาที่ใช้ฉีดสำหรับรักษาช็อกโกแลตซีสต์ที่รังไข่นั้น เป็นยาฉีดคุมกำเนิดชนิดฮอร์โมนเดี่ยว ดังนั้น ผลข้างเคียงที่มักพบได้จากยาฉีดคุมกำเนิดชนิดฮอร์โมนเดี่ยว คือทำให้มีเลือดออกกะปริดกะปรอย หรือมีเลือดออกบ่อยๆ ออกติดต่อกันนาน แต่เมื่อผ่านไปซักระยะ มักจะทำให้ประจำเดือนขาดหายไปดังนั้น อาการตกขาวมีสีน้ำตาลและมีเลือดปน เลือดดังกล่าวก็น่าจะเกิดจากผลข้างเคียงของยาฉีด ที่ทำให้มีเลือดออกกะปริดกะปรอยได้ค่ะ ซึ่งก็ไม่ได้อันตรายอะไร และเนื่องจากเป็นเลือด จึงมีกลิ่นคาวได้ แต่หากกลิ่นเหม็นรุนแรง อาจเนื่องจากมีการติดเชื้อในช่องคลอดร่วมด้วย เช่น มีการอักเสบของช่องคลอดจากเชื้อแบคทีเรีย ติดเชื้อปรสิตในช่องคลอด เป็นต้น ดังนั้น หากยังคงมีตกขาวปริมาณมากทุกวัน และมีกลิ่นเหม็นรุนแรง ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ